Z A P I S N I K

21. elektroničke sjednice Školskog odbora Osnovne škole Sveta Marija održane 4. svibnja 2026. u vremenu od 16,00 do 18,00 sati.
Sjednica je  sazvana pozivom od 30. travnja 2026. (KLASA: 600-04/26-03/2, URBROJ: 2109-44-26-01-1) sa sljedećim dnevnim redom:
1.Usvajanje zapisnika s prošle sjednice Školskog odbora (u privitku)
2.Dopune Statuta Osnovne škole Sveta Marija (u privitku)
3.Suglasnost za postupak pokretanja energetske obnove Područne škole Donji Mihaljevec
4.Suglasnost za nabavu usluga vanjskog stručnjaka za provedbu postupaka prilikom prijave projekta energetske obnove područne škole
5.Ostala pitanja i prijedlozi


Svoja očitovanja u vrijeme trajanja sjednice dostavili su  svi članovi Školskog odbora -Marta Stella, Nataša Nenadović, Andrea Ermakora, Ana Slamek Taradi, Marija Frančić, Igor Mihalac i Željko Strbad.

Ad 1) Zapisnik 20. sjednice Školskog odbora bio je priložen pozivu za sjednicu.
Svi članovi Školskog odbora  jednoglasno su usvojili zapisnik 20. sjednice Školskog odbora. 

Ad 2) Očitovanje ravnateljice:
„Temeljem Pravilnika o izmjenama i dopunama Pravilnika o kriterijima za izricanje pedagoških mjera donesenim 26. veljače 2026. od strane Ministarstva znanosti, obrazovanja i mladih članak 104. Statuta Osnovne škole Sveta Marija dopunjuje se stavcima 5. i 6. kako slijedi:
„(5) Izostanak učenika s nastave zbog izražavanja nezadovoljstva i protesta učenika ili roditelja smatra se neopravdanim izostankom i ne može se opravdati. 
(6) Ako škola ima informaciju da roditelji iz različitih razloga ne dopuštaju djetetu odlazak u školu, dužna je o tome obavijestiti nadležni područni ured Hrvatskog zavoda za socijalni rad.“ 

Prijedlog dopune Statuta nalazi se u prilogu. Usvojeni prijedlog Statuta dostavlja se na suglasnost osnivaču Međimurskoj županiji te vrijedi nakon dobivene suglasnosti osnivača. 
Molim suglasnost članova Školskog odbora za dopunu Statuta Osnovne škole Sveta Marija.“
Svi članovi Školskog odbora jednoglasno su usvojili prijedlog dopuna Statuta Osnovne škole Sveta Marija.

Ad3)  Očitovanje ravnateljice:
„Međimurska energetska agencija obavijestila nas je da rok za prijavu projekata zgrada za energetsku obnovu produžen do 31. kolovoza 2026. Temeljem upute osnivača, zgrada Područne škole Donji Mihaljevec prijavit će se na navedeni projekt. 
Da bismo što prije mogli započeti s postupkom nabave potrebne dokumentacije, molim suglasnost Školskog odbora za suglasnost za postupak pokretanja energetske obnove Područne škole Donji Mihaljevec. „
Svi članovi Školskog odbora jednoglasno su se složili s  pokretanjem postupka energetske obnove zgrade Područne škole Donji Mihaljeve.

Ad 4) Očitovanje ravnateljice:
„Prema dobivenim uputama Međimurske energetske agencije postupak prijave područne škole na projekt energetske obnove vodit će vanjski stručnjaci. 
Molim članove Školskog odbora za suglasnost za nabavu usluga vanjskog stručnjaka za provedbu postupaka prilikom prijave projekta energetske obnove područne škole.“
Svi članovi Školskog odbora jednoglasno su dali suglasnost za nabavu usluga vanjskog stručnjaka za provedbu postupaka prilikom prijave projekata energetske obnove područne škole u Donjem Mihaljevcu.

Ad 5) Očitovanje ravnateljice:
[bookmark: _GoBack]„26. ožujka 2026. potpisan je ugovor o rekonstrukciji krovišta na zgradi Područne škole Donji Mihaljevec. Radove na rekonstrukciji krovišta ugovorila je Međimurska županija. Ugovor je potpisao župan Međimurske županije Matija Posavec s predstavnikom tvrtke Project Menagement koji će izvoditi radove. Radovi na krovištu započet će u prvom tjednu svibnja te se predviđa završetak radova početkom lipnja 2026. „

Sjednica je završena u 18,00 sati.


Zapisničar:							Predsjednica Školskog odbora:
Anica Poljak							Marta Stella, prof.



KLASA: 600-04/26-03/2
URBROJ: 2109-44-26-01-2

